als_Latn dik_Latn sag_Latn
Sporti në Komunën e Drenasit (1945 - 2008)
Zhvillimi i aktiviteteve sportive në Drenas fillon pas luftës së dytë botërore.Nga kjo kohë e deri në vitin 1962 sporti është zhvilluar në forma dhe disiplina të ndryshme, në nivel shkollorë dhe ndërkomunale.
Për herë të parë në vitin 1962 formohet klubi i “Hendbollit” i cili klub i zhvillon aktivitetet sportive në mënyrë të rregullt. Ky klub u themelua nga punëtori sportiv Fazli Haxhiu-Qeli dhe u emërua “Klubi i Hendbollit-Drenica”, si klubi i parë në komunën e Drenasit. Pas shumë vitesh u themeluan edhe shumë klube të tjera sportive si:
Klubi i Basketbollit “GJIMNAZISTI”
Klubi i Futbollit “FERONIKELI”, 1974
Klubi i Shahut “SHKABA”
Klubi i Pingpongut “FERONIKELI”, Dritan
Klubi i Futbollit “KOSOVATRANSI”
Klubi i Futbollit “DRENICA”, Komoran
Klubi i Karates “FERONIKELI”
Klubi i Hndbollit “SHËNDITI”
Klubi i Futbollit “2 KORRIKU”
Klubi i Futbollit “GRYKA”
Klubi i Shenjëtarisë “B. MALA - MURRIZI”
Klubi i Boksit “DRENASI”
Klubi i Volejbollit (femra) “GRYKA”
Kaptinë e veçantë për sportin e komunës së Drenasit është ajo e vitit 1990 kur sporti u pezullua nga pushteti i atëhershëm.
Me fillimin e luftës së lavdishme të UçK-së , shumë sportist e puntorë sporti iu bashkangjitën luftës dhe shumë prej tyre edhe ranë dëshmorë siç janë: Rarim Kiqina, Hysni Heta, Besim Mala, Ismet Elezi etj. , si dhe shumë të tjerë u maltretuan dhe u burgosën nga pushteti i atëhershëm.
Vlen të përmendet se pasë luftës u formua Lidhja e Sportistëve të Kosovës, u mbajt kampionati i parë në Hendboll, si dhe Kuvendi i Federatës së Hendbollit.
Disa prej këtyre klubeve i zhvillojnë edhe sot e kësaj dite aktivitetet e tyre sportive në mënyrë të rregullt, ndërsa disa prej tyre fatkeqësisht janë detyruar t’i ndërprejn aktivitete e tyre për shkak të infrastruktures sportive(tereneve të hapura dhe të mbyllura) dhe gjendjes së vështrë materiale-financiare.
Nga të gjitha këto klube, nga viti 1962 kanë dalë shumë puntorë të njohur sportive, trajner dhe sportist kulminant që kanë mbrojtur ngjyrat e reprezentacionit të Kosovës.
Këto klube që veprojnë në Komunën e Drenasit arrijnë t’i zhvillojnë aktivitete e tyre sportive në rangje dhe liga të ndryshme, por hasen në vështirësi të shumta për shkak se kjo komunë nuk ka ende një infrastrukturë sportive mjaft të zhvilluar.
I vetmi objekt që është ndërtuar është “Stadiumi i Futbollit” i cili poashtu nuk i plotëson kërkesat dhe nevojat e sportistëve. Pritet që në një kohë mjaftë të shkurtër të ndërtohet edhe palestra sportive që pak a shumë do të ndikojë në zhvillimin e sportit në komunën e Drenasit, Aktivitetet sportive nuk zhvillohen vetëm nëpër klube , por zhvillohen edhe nëpër forma dhe mënyra të tjera si: Turne të ndryshme, Garat e të rinjëve që tashmë janë bërë tradicionale, Krose etj.
I gjithë ky aktivitet mbahet për nderë të festave kombëtare.
als_Latn als_Latn als_Latn kea_Latn als_Latn als_Latn als_Latn als_Latn als_Latn kea_Latn als_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn als_Latn als_Latn als_Latn